Document ID: 32003R1554

Europa-Parlamentets og Rådets forordning (EF) nr. 1554/2003
af 22. juli 2003
om ændring af Rådets forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 80, stk. 2,
under henvisning til forslag fra Kommissionen(1),
under henvisning til udtalelse fra Det Europæiske Økonomiske og Sociale Udvalg(2),
efter høring af Regionsudvalget,
efter proceduren i traktatens artikel 251(3), og
ud fra følgende betragtninger:
(1) Krigen mod Irak, der blev indledt i marts 2003, har sammen med den efterfølgende politiske udvikling og udbruddet af SARS (Severe Acute Respiratory Syndrome) haft alvorlige følger for luftfartsselskabernes virksomhed og medført et betydeligt fald i efterspørgslen i starten af sommerfartplansæsonen 2003.
(2) For at sikre, at manglende udnyttelse af tildelte ankomst- og afgangstidspunkter for sæsonen 2003 ikke fører til, at luftfartsselskaber mister deres rettigheder til disse tidspunkter, er der behov for klart og entydigt at slå fast, at krigen og udbruddet af SARS medfører en negativ påvirkning af fartplansæsonerne 2003 og 2004.
(3) Rådets forordning (EØF) nr. 95/93(4) bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I forordning (EØF) nr. 95/93 indsættes følgende nye artikel 10b:
"Artikel 10b
Koordinatorerne accepterer, for så vidt angår artikel 10, stk. 3, at luftfartsselskaberne er berettiget til at få tildelt samme serie ankomst- og afgangstidspunkter i sommerfartplansæsonen 2004, som de var tildelt i sommerfartplansæsonen 2003."
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 2003.

Labels: 8